Parti Demokratik Progresif

**Parti Demokratik Progresif** atau *Progressive Democratic Party* (PDP), merupakan sebuah parti politik tempatan yang ditubuhkan serta didaftarkan secara rasmi pada 9 November 2002, dan parti ini juga merupakan parti serpihan Parti Kebangsaan Sarawak (SNAP). Ini disebabkan oleh wujudnya perbalahan antara pucuk pimpinan dalam Parti Kebangsaan Sarawak (SNAP) yang melibatkan pihak pembangkang sehingga mengakibatkan ramai ahli SNAP bertindak keluar parti, dan bersepakat menubuhkan Parti Demokratik Progresif (PDP) yang diterajui oleh presiden parti ketika itu, Tan Sri Datuk William Mawan Ikom. Dan parti politik ini aktif berkhidmat sehingga kini.

## Sejarah penubuhan
Pada pertengahan tahun 2002, Parti Kebangsaan Sarawak (SNAP) sekali lagi mengalami krisis dalaman parti berkenaan, apabila pemangku presiden SNAP waktu itu, Datuk Amar James Wong Kim Min, bertindak memecat bendaharinya yang juga merupakan ahli parlimen Bintulu, Tiong King Sing pada bulan April 2002 atas sebab tindakan disiplin sekaligus mencetuskan krisis kepimpinan dan perpecahan parti yang mengakibatkan perpecahan antara dua puak. Satu puak diterajui oleh pemangku presiden James Wong dan timbalan presiden SNAP ketika itu, Peter Tinggom. Manakala satu puak lagi diketuai oleh naib presidennya yang berimpian tinggi, Tan Sri Datuk William Mawan Ikom.

Krisis perpecahan yang berlaku ini telah mengakibatkan Parti Kebangsaan Sarawak (SNAP) yang juga merupakan parti tertua negeri Sarawak selama 41 tahun, secara rasminya dibatalkan pendaftarannya pada 5 November 2002 oleh Pendaftar Pertubuhan (ROS). Pada masa yang sama, Mahkamah Tinggi Kuala Lumpur memutuskan bahawa Parti Kebangsaan Sarawak (SNAP)  tidak lagi diisytiharkan sebagai parti politik yang sah dan diwartakan sebagai pertubuhan politik yang tidak berdaftar.

Susulan pembatalan pendaftaran baharu parti SNAP, bekas naib presiden parti berkenaan, Tan Sri Datuk William Mawan Ikom akhirnya bersetuju untuk menubuhkan sebuah parti politik tempatan baharunya iaitu Parti Demokratik Progresif Sarawak atau dikenali sebagai *Progressive Democratic Party* (PDP), yang merupakan parti serpihan baharu daripada parti lamanya, Parti Kebangsaan Sarawak (SNAP). PDP telahpun didaftarkan serta diluluskan pendaftarannya oleh Pendaftar Pertubuhan (ROS) pada 9 November 2002, iaitu 4 hari kemudian selepas ROS bertindak membatalkan pendaftaran SNAP. 

Parti Demokratik Progresif Sarawak (PDP) kini diterajui oleh presiden baharu yang juga merupakan bekas bendahari SNAP dan ahli parlimen Bintulu, Dato' Sri Tiong King Sing. Pada pilihan raya umum negeri Sarawak tahun lalu (PRU DUN Sarawak 2021), PDP berjaya memperoleh lima kerusi Dewan Undangan Negeri (DUN) Sarawak.

Jumlah keahlian dalam Parti Demokratik Progresif (PDP) kini mencecah sebanyak 212,778 ahli, sekaligus menjadikan Parti Demokratik Progresif Sarawak (PDP) sebagai parti politik tempatan Sarawak yang kedua terbesar selepas Parti Pesaka Bumiputera Bersatu Sarawak (PBB).

## Sejarah pilihan raya
Pada pilihan raya negeri Sarawak 2016, PDP berjaya memperoleh 3 kerusi di peringkat Dewan Undangan Negeri Sarawak.

Manakala melalui pilihan raya umum Malaysia 2013, PDP berjaya memperoleh 2 kerusi di peringkat parlimen.

Pada pilihan raya umum DUN Sarawak 2021, PDP mencatatkan kemenangan mutlak dengan memperoleh 5 kerusi Dewan Undangan Negeri (DUN) Sarawak.

## Organisasi kepimpinan Parti Demokratik Progresif (PDP)

## Senarai perwakilan PDP

### Dewan Negara

### Dewan Rakyat

### Dewan Undangan Negeri (DUN) Sarawak

## Penyerapan Parti Sarawak Bersatu ke Dalam Parti Demokratik Progresif
Parti Sarawak Bersatu (PSB) ditubuhkan pada 17 Ogos 2014 merupakan parti serpihan Parti Rakyat Bersatu Sarawak (SUPP) yang diketuai oleh mantan Menteri Kewangan 2 Sarawak, Wong Soon Koh. Walau bagaimanapun, PSB kekal sebagai rakan strategik Barisan Nasional dan diberikan enam kerusi pada Pilihan raya negeri Sarawak 2016 dan kesemua calonnya bertanding sebagai ahli langsung BN.

## Statistik keahlian
### Jumlah keahlian PDP mengikut kawasan DUN Sarawak

## Lihat juga
* Senarai parti politik di Sarawak
* Senarai parti politik Malaysia
* Politik Malaysia
* Pakatan Harapan
* Gabungan Parti Sarawak
* Parti Pesaka Bumiputera Bersatu Sarawak (PBB)
* Parti Bumi Kenyalang (PBK)
* Parti Rakyat Sarawak (PRS)
* Parti Wawasan Rakyat (WAWASAN)

## Pautan luar
* Laman Facebook SPDP
* The Dayak dilemma (Part 1) 
* The Dayak dilemma (Part 2)
* The Dayak dilemma (Part 3) 
* The Dayak dilemma (Part 4) 

## Rujukan